જેટલીએ ટ્વીટ કર્યું કે ઑક્ટોબરમાં જીએસટી સંગ્રહ એક લાખ કરોડના આંકડાને પાર કરી ગયો હતો. જીએસટીની સફળતાના કારણો દરોમાં ઘટાડો, કર ચોરીમાં ઘટાડો, ઉચ્ચ અનુપાલન, એક માત્ર ટેક્સ અને ટેક્સ અધિકારીઓ દ્વારા નગણ્ય હસ્તક્ષેપ છે. કેન્દ્રિય નાણા મંત્રાલયે ચાલુ નાણાકીય વર્ષ માટે જીએસટી સંગ્રહનું લક્ષ્ય એક લાખ કરોડનું નક્કી કર્યું હતું. મે માં જીએસટી સંગ્રહ 94,016 કરોડ રૂપિયા, જૂનમાં 95,610 કરોડ રૂપિયા, જુલાઇમાં 96,483 કરોડ રૂપિયા, ઓગસ્ટમાં 93,960 કરોડ રૂપિયા અને 94,442 કરોડ રૂપિયા સપ્ટેમ્બર રહ્યું હતું.